**גדי ירקוני** (נולד ב-18 באוקטובר 1974) הוא אצן הנמנה עם הסגל הפאראלימפי של ישראל בענף ריצת מרתון לעיוורים ומחזיק שיא ישראלי בתחומו. בנוסף הוא מנהל קליניקה פרטית לפיזיותרפיה, המתמחה בטיפול בספורטאים.

ביוגרפיה
--------

גדי ירקוני נולד במושב בית עובד שבישראל, למד בבית ספר יסודי גן רווה ששכן במושב בית חנן בין השנים 1980–1988. למד בתיכון בגבעת ברנר בין השנים 1988–1992.

במרץ 1993 התגייס לסיירת צנחנים, אחרי שנתיים וחצי בשירות נפצע ירקוני בלבנון בהיתקלות עם חזבאללה. בפציעתו ירקוני איבד את ראייתו, לאחר הפציעה השתחרר מהשירות, ב-24 באוגוסט 1995, וכמה חודשים לאחר מכן קיבל כלב נחייה שמסייע לו כיום, בתפקוד היומיומי.

קריירה
------

לאחר תקופת שיקום, ירקוני נרשם למכינה בהר הצופים להשלמת בגרויות שערכה כשנה. לאחר מכן את לימודי תואר ראשון עשה באוניברסיטת תל אביב בלימודי פיזיותרפיה בין השנים 1998–2002.

### פיזיותרפיה

ירקוני החל לעבוד כפיזיותרפיסט בשנת 2002, את הקליניקה הפרטית שלו ירקוני פתח בשנת 2010. הקליניקה מתמקדת בספורטאים ורצים למרחקים ארוכים. 
ירקוני משלב את המקצוע שלו יחד עם הריצה כתחביב. כאיש מקצוע גדי ירקוני מבין את תחום הריצה מבפנים וכך מצליח להבין את המטופלים ואת הבעיות הנלוות לריצה לעומק, נוסף לכך השילוב תורם רבות להבנתו את השפה המשותפת עם הרצים.

### ספורט

גדי ירקוני בעברו התעסק בספורט כתחביב ולא בצורה מקצועית. ירקוני רץ מרתון כחמש שנים. בין מרתון אחד לשני, הוא רץ עשרה קילומטרים נוסף על כך הוא משתתף בחצאי מרתונים. האימונים מתבצעים בסיוע של רץ מלווה ומאמן. המלווה צריך להיות ברמה יותר גבוהה משל ירקוני. במשך השבוע המלווה מצטרף לאימונים של ירקוני שלוש פעמים בשבוע, ביתר הימים גדי ירקוני רץ עם מכרים וחברים קרובים, לעולם הוא לא רץ לבדו. הריצה עם מלווה מתנהלת באמצעות רצועה, המחוברת למותנם של גדי ושל המלווה שלו עם גומי הקושר ביניהם. על המלווה לא לעבור את גדי בריצה, כדי שלא ימשוך אותו קדימה, עליו לרוץ לאורך כל הדרך או במקביל לירקוני או מאחוריו.

גדי ירקוני עם המלווה חי פרחי והמאמן גזצ'ו יוסף
בעבר רץ גדי ירקוני עם מלווה בשם אילון ברכפלד במרתון באולימפיאדה הפאראלימפית בלונדון שם אומן על ידי נילי אברמסקי. ירקוני רץ עם המלווה חי פרחי ועם המאמן גזצ'ו יוסף מינואר 2013 ועד היום. הקשר בין הרץ העיוור למלווה הוא קשר מאוד אינטימי, הרץ צריך לסמוך על המלווה לחלוטין מבחינה בטיחותית, ולכן הקשר הוא חזק עם בסיס של אמון יציב. ירקוני מתאמן שישה ימים בשבוע קבוע, לפעמים יותר מאימון אחד ביום חוץ מימי שבת. האימונים מתקיימים סביב המושב בו הוא מתגורר, בית עובד, או באצטדיון הדר יוסף.

צפוי לייצג את ישראל במשחקים הפאראלימפיים ריו דה ז'ניירו (2016).

גלישת סקי שלג:
בשנת 2005 החליט ללמוד לגלוש סקי שלג. בעזרתה של "עמותת ארז חילוץ הצלה ותרומה לקהילה" (בוגרי יחידת האלפיניסטים). בסיועו של אייל ירימי מנהל פרויקט הדרכת סקי שלג לאנשים עם מוגבלויות קשות בקרב נכי צה"ל ונפגעי פעולות איבה. החל ירקוני ללמוד לגלוש סקי שלג ומאז ועד היום הוא נחשב לאחד מגולשי הסקי העיוורים הטובים בארץ. גדי ירקוני יוצא לאימוני סקי שלג בכל שנה בליווי מתנדבי עמותת ארז.

### הישגים ספורטיביים

* שיאו של ירקוני עומד על 2:48:56 שעות במרתון.
* אולימפיאדה הפאראלימפית בלונדון 2012 במרוץ המרתון לעיוורים, במקום ה-13 בזמן של 3:01.51 שעות.
* חצי מרתון בברלין, בזמן של 1:20:04 שעות. בחצי מרתון זה קבע ירקוני שיא ישראלי.

חיים אישיים
-----------

נישא לניצן ב-2003 ואב לשלושה ילדים, המשפחה מתגוררת בבית עובד.

קישורים חיצוניים
----------------

ויקישיתוף מדיה וקבצים בנושא **גדי ירקוני** בוויקישיתוף
* פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
* אברהם תשובה, הישג לרץ המרתון העיוור גדי ירקוני, באתר ynet, 10 באפריל 2013
* לונדון: גדי ירקוני סיים 13 במרתון, nrg מעריב, 9 בספטמבר 2012
* עודד לביא, לא רואה את הלבן בעיניים, אבל זה לא מפריע לו, באתר ynet, 21 בינואר 2010

הערות שוליים
------------

1. ↑  עמותת ארז חילוץ הצלה ותרומה לקהילה

|  משלחת ישראל למשחקים הפאראלימפיים לונדון (2012)  |
| --- |
|  **אופני יד** | פסקל ברקוביץ • נתי גרוברג • מדליית כסף לקובי ליאון קובי ליאון |
|  **אתלטיקה** | גדי ירקוני |
|  **חתירה** | מורן סמואל • חתירה זוגית (ראובן מגנאג'י, אולגה סוקולוב) |
|  **טניס בכיסאות גלגלים** | מדליית זהב לנועם גרשונימדליית ארד לנועם גרשוני ושרגא ויינברג נועם גרשוני • מדליית ארד לשרגא ויינברג ונועם גרשוני שרגא ויינברג • בועז קרמר |
| טניס שולחן **טניס שולחן** | לירן גבע • שי סיאדה |
|  **קליעה** | מדליית כסף לדורון שזירי דורון שזירי |
| רכיבה **רכיבה** | יונתן דרסלר |
|  **שחייה** | אראל הלוי • יואב ולינסקי • מדליית ארד ליצחק ממיסטאלוב יצחק ממיסטבאלוב • מדליית ארד לענבל פיזרומדליית ארד לענבל פיזרומדליית ארד לענבל פיזרו ענבל פיזרו • ענבל שוורץ • איאד שלבי |
| שיט **שיט** | צוות סונאר (ארנון אפרתי, בני וקסלר, דרור כהן) • צוות סקאד (שמעון בן-יעקב, הגר זהבי) |

|  משלחת ישראל למשחקים הפאראלימפיים ריו דה ז'ניירו (2016)  |
| --- |
|  **אופני יד** | קובי ליאון |
|  **אתלטיקה** | גדי ירקוני |
|  **בוצ'יה** | נדב לוי |
|  **חתירה** | מדליית ארד למורן סמואל מורן סמואל • חתירה זוגית (ראובן מגנאג'י ויוליה צ'רנוי) |
|  **טניס בכיסאות גלגלים** | איתי ארנליב • אדם ברדיצ'בסקי • שרגא ויינברג |
| טניס שולחן **טניס שולחן** | דני בוברוב • חגית בריל • קרולין טביב • שי סיאדה |
|  **כדורשער** | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |
|  **קיאק** | פסקל ברקוביץ |
|  **קליעה** | מדליית ארד לדורון שזירי דורון שזירי |
|  **שחייה** | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב • מדליית ארד לענבל פיזרו ענבל פיזרו • איאד שלבי |
| שיט **שיט** | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |